Hulle weet nie daarvan nie. Ek vertel die storie en almal geniet dit vreeslik – veral die misteri-euse boodskappe op die swartbord!
Queen besef die gevaar en jaag ons aan. Selfs vir my! Sy belowe sy gaan die volgende dag weer saam met my heuning eet! Sy en Prins kry elkeen ‘n diep, innige drukkie en daar vlieg ek!
“Staan asseblief op jou knieë en dan sê jy agter my aan: my liefste feetjies, ek sal julle getrou dien!”
Ek doen wat hulle sê. Daarna sit die koningin haar kroon op my kop. Die feetjies gil so erg die muise kom aangeskarrel in hulle pajamas. Die hase sluip bang nader en al die babavoëltjies huil!
Die feetjies begin sing en alles word rustig. Gou sing die baba-voëltjies saam – al is dit bietjie vals. Die ander voëls maak op daarvoor. Die paddas kom aangespring en val ook in. Laastens gaan staan ek ook in die kring en sing heerlik saam.
Ons begin dans. Ek dans tot my kroon skeef sit. Ons drink heuning tot ons taai is. Ek kry heerlik baie drukkies. Ai, dis ongelooflik om terug te wees tussen my feetjiemaats!
Toe die kroon daardie nag met ‘n harde klonk op die vloer val, word ek wakker en wonder wat het so lawaai. Ek sien die kroon en weet eers nie wat dit daar maak nie. Maar toe onthou ek en ek word bang… Sê nou dit werk nie!
Skielik hoor ek Prins huil. Ek vlieg en gaan soek na hom. Agter die huis staan hy in ‘n hoek vasgkeer en die boer se seun gooi hom met fyn gruis-klippies.
Hy kan my natuurlik nie hoor nie omdat sy hart so boos is. Ek trek sy een oor en dan die ander een. Hy klap na my maar klap in die wind. Ek trek sy hare. Dan weer sy ore.
Ek hou op om die seun te treiter. Ongelukkig sien hy sy kans en soek Prins en kry hom en trek hom aan sy stert uit die hok uit. Prins tjank en Queen kom grommend nader.
As die seun roer, grom Queen. Ek vlieg na my byvriende toe en verduidelik wat ‘n boelie die seun is en dat hy nie wil ophou nie. My byvriende zoem woedend nader. Hulle het ook nie tyd vir boelies nie.
En hulle deel pakslae uit. Die seun skree. Hy probeer keer. Probeer die bye klap, maar hulle vlieg net vinnig uit die pad uit. Sy gille klink oor die hele werf:
Ek is nogal spyt oor die bye so versigtig is, maar hulle verseker my dat die seun ‘n paar dae baie moeilik sal sit.
Ek is nog baie kwaad en voel ek moet die saak verder vat. Ek vlieg by die huis se kombuis in. Daar is baie dinge waaraan ek my verkyk, maar ek sien niks wat my kwaad kan beter maak nie.
Toe die vrou inkom sien sy dadelik die woorde. Sy frons. Haar stem klink baie kwaai as sy haar seun roep:
Die tuinier klop aan die deur. Die vrou groet hom en gee vir hom ‘n bord kos. Hy bedank haar en stap na buite. Skielik dink sy aan iets. Sy roep hom en vra hom of hy al gesien het dat Tommy die diere afknou.
“Ja Mevrou! Hulle gooi die diere met klippe en skiet hulle met ketties. Hulle skiet die hoenders dood én die eende. Hy en sy maats. Hy trek ook vir Prins aan die stert rond.”
Die vrou is woedend. Sy bedank die tuinier vir die inligting en gaan haal vir Tommy. Sy wys hom my woorde. Tommy ontken dat hy al ooit ‘n dier seergemaak het.
Sy ma sê dat hy by die tafel moet sit en daar wag. Hy gaan sit swaar op die seer boude. Sy stap uit na die tuin en roep die tuinier. Hulle stap die kombuis binne. Sy vra die tuinier om te herhaal wat hy haar vertel het. Hy doen dit. Hy sê dit met die grootste woede. Tommy skrik so hy stry nie eers nie. Sy kop hang.
Dan sê sy: “Ons diere is Jesus se diere en hy het elke diertjie verskriklik lief. Van nou af sal jy elke dag vir my wys dat jy ook vir die diere van hierdie plaas lief is. Kom saam met my. Ons begin by Prins.”
Ek het lus vir nog misterie. Toe almal buite is skryf ek op die bord: “Dankie dat jy hom so mooi gaan leer!”
“Nee, ek is besig om bietjie uit die modder te klim. Ek wil beplan vir ons kuier vannag. Is dit reg as ons vir die kleintjies heuning saamvat?”
“Maak oop jou mond Queen!” Van ‘n groot bloekomblaar af drup die heuning op haar tong. Prins draf nuuskierig nader. Hy na-aap sy ma en sit doodstil met sy mond wyd oop. Die heuning drup stadig op sy tong.
Daardie aand maak ons dieselfde belofte aan Earl en Prinses. En hulle sien saam met Prins uit om sommer baie gehoorsaam te wees. Wat is dit nou om gehoorsaam te wees as jy heuning kan kry?
Ek skud my kop: “Maar ek kan nie nou teruggaan nie. Ek moet vir Queen help. Wanneer is die verkiesing?”
“Oor twee dae. Jy is een van die drie kandidate. Jy sal moet saamkom. As jy die wenner is moet jy tog daar wees as dit aangekondig word.”
“Jammer, ek moet eers vir Queen help. Sy gaan deur ‘n moeilike tyd. Ons is besig om dit te verwerk.”
Feetjievinnig is ek in die lug. Salig. Hulle maak sirkels oor die werf. Dit is ‘n fantastiese gevoel.
Eers los hulle my een hand. Ek vlieg heel gemaklik. Na ‘n ruk los hulle die ander hand. Ek laat waai! Maar toe word ek bang:
Hulle wys waar is ons huis. Ek kan dit sien vanaf Queen se lêplek. Ek was toe al die tyd baie naby my huis. Skielik voel ek trane, want ek besef ek sal altyd naby Queen wees. As ek wonder oor haar kan ek kom kuier. Verligting laat my snik. Die ander feetjies vryf my hare en my rug. Ek huil en snik en snuif tot dit amper lekker raak! Deur al die snikkings sê ek:
En daar vlieg hulle. Lank kyk ek hulle agterna. Dan styg ek ook op en gooi wye vliegdraaie oor die werf. Ek kan sien waar ons huis is. Die verlange na my huis laat die trane loop. Hoop nie Queen sien my rooi oë nie.
Toe bly ek ook ‘n lang ruk stil. Tot ek dit nie meer kon hou nie: “Queen, ek sê nie jy moet dadelik alles vergeet nie. Dit sal tyd vat en dis ook reg! Jy moet baie dink oor wat jy uit dié week sal wil leer en hoe jy dit sal wil onthou. En dan eers kom vergifnis.”
“Ok. Daardie triek kan ek doen! Ek dink lankal nie meer daaraan dat jy amper op my geval het nie. Ek was te besig om te vrees dat ek in ‘n luis gaan verander.”
“Moenie so frons nie. Ek terg net. Eintlik is ek hier om te sê daar was gister ‘n feetjie by die dam wat vir my gesê het sy soek na jou. Ek het gesê waar jy is en dat jy sukkel om te vlieg. Sy het gesê sy gaan vandag ‘n maatjie bring om jou te kom haal.”
Ek draai na haar: “Jy moet dit vir jouself doen. Vir jóú geluk. Nie vir my nie. En daarom moet jy King ook vergewe.”
“Want ek het ‘n plan: Elke nag as jou ma-hulle gaan slaap het, kan ons vir jou kinders gaan kuier. Ek sal styf vasklou en dan spring jy oor die hek en dan gaan kuier ons. Wat sê jy?”